NEOFICIÁLNY  PREKLAD
                                                                                         Brusel, 19.októbra 2001

                                                                                         SN 4298/2/01
                                                                                         REV 2
                                                                                         (OR.fr)

Deklarácia hláv štátov a vlád členských krajín Európskej únie
a predsedu Európskej komisie

Zhodnotenie ekonomickej situácie

Európska rada urobila prehľad ekonomickej situácie, ktorá vznikla v dôsledku udalostí z 11. septembra. Poznamenala, že tieto udalosti spôsobili výrazný ekonomický, ale zároveň vyjadrila presvedčenie, že pevné ekonomické základy únie a už dosiahnutá fiškálna konsolidácia pomôžu zabezpečiť, aby dopad bol obmedzený a dočasný. Rada potvrdila svoj záväzok týkajúci sa Paktu stability a rastu, a urýchlenia lisabonského procesu, ktorý by zlepšil dlhodobý potenciál rastu Európy.

Rada vzala na vedomie správu Európskej komisie hodnotiacu dopad udalostí z 11. septembra a analýzu vhodných politických odpovedí z hľadiska ekonomických vývojov. Je dôležité zdôrazniť, že vyhliadky zostávajú pozitívne a že nedôjde k odkloneniu od stratégie ekonomickej politiky EÚ. Rada poznamenala, že ďalšie zlepšenie v oblasti inflácie a udržanie mzdových obmedzení poskytne priestor pre manévrovanie monetárnej politiky.

Dávajúc tento pevný záväzok, Európska rada vyzýva členské štáty, aby zvážili vhodné kroky  a aby z hľadiska odporúčaní Európskej komisie kládli zvláštny dôraz:

•	na pozitívne efekty daňových reforiem, z ktorých už niektoré boli prijaté, na európsku ekonomiku
	
•	na prehlbujúcu sa dôveru a súkromné investície a, ak je to vhodné, na verejné infraštruktúrne investície, a týmto na podporu potenciálu rastu ekonomiky
	
•	na súhlas pre automatické stabilizátory, aby mohli zohrať svoju úlohu v súlade s Paktom stability a rastu
	
•	na urýchlenie implementácie štrukturálnych snáh upravujúcich sféru práce, tovaru, služieb  a finančných trhov. Európska rada Barcelone urobí prehľad pokroku dosiahnutého v tomto zmysle  a poskytne novú potrebnú motiváciu
	
•	na aktivity zamerané na dosiahnutie negociácií v rámci WTO. Súčasná ekonomická neistota znamená, že obchodná liberalizácia založená na pravidlách multilaterálneho systému a spájaná s reálnou dimenziou rozvoja je ekonomicky a politicky dôležitejšia ako kedykoľvek predtým

Európska rada znova potvrdzuje záväzok únie týkajúci sa Lisabonskej stratégii a vyzýva Radu, aby urýchlila prácu na jej implementácii.

Európska rada povzbudzuje EIB v jej zámere zvýšiť svoj podiel poskytnutím pôžičok, hlavne pre infraštruktúrne projekty, aby podporila ekonomiku založenú na vedomostiach a aby napomohla dlhodobým investíciám.